OpenLLM-France/wikimedia huggingface dataset:
# Nicofró

Nicofró (segons Suides) o Nicofó (en llatí Nicophon o Nicophron, en grec antic Νικοφῶν "Nikophon", o Νικόφρων "Nikóphron"), fill de Teró, fou un poeta grec de la comèdia mitjana, però alguns pensen, (Ateneu de Nàucratis) que pertanyia a la vella comèdia). Era contemporani d'Aristòfanes al final de la seva carrera.
Aristòfanes va presentar la seva obra Πλοῦτος Plutus i va competir pel premi amb quatre altres autors. Nicofró hi va presentar Ἄδωνις (Adonis), obra de la que no en queden fragments i que no apareix mencionada per cap més autor. Suides parla de Ἐξ ᾄδου ἀνιών (Arribant a l'Hades), que també cita Eudòxia Macrembolitissa.
A més d'aquestes va escriure quatre obres de teatre sobre les que hi ha més autors que en parlen:
* Ἀφροδίτης γοναί (Els orígens d'Afrodita)
* Πανδώρα (Pandora)
* Χειρογάστορες o Ἐγχειρογάστορες (Viure de a seva mà)
* Σειρῆνες (Sirenes).
Només es conserven 27 línies de les seves obres.

## Referències

* ↑ Nicophon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1199

## Enllaços externs

* The Deipnosophists or, Banquet of the Learned, Volum 1 (eng.)
# Pax Romana (organització)

* No s'ha de confondre amb Pax romana.
Pax Romana és una organització d'universitaris espanyols, neerlandesos i suïssos catòlics constituïda a Friburg el juliol de 1921, considerada continuadora de l'organització Auxilium Studiorum, dedicada a ajudar els estudiants catòlics víctimes de la Primera Guerra Mundial. La seva finalitat era fomentar els vincles entre els estudiants catòlics de tots els països del món per trobar la manera de mantenir la pau recorrent a una nova dominació romana, però convenientment cristianitzada i a més en la seva versió catòlica.
Va organitzar setze congressos en diferents països d'Europa en els anys vint i trenta. El XVII Congrés se celebra a Washington DC, al setembre de 1939, per a tractar sobre Les relacions entre la Pax Romana i el grup Acció Catòlica. Es va nomenar president internacional de Pax Romana a l'espanyol Joaquín Ruiz-Giménez Cortés, i el següent congrés se celebrà a Espanya del 24 de juny al 4 de juliol de 1946. El 1947 es va refundar en relació amb el Moviment Internacional d'Estudiants Catòlics (IMCS) que té la base a París i el secretariat internacional a Ginebra. També es defineix com a fòrum obert per compartir i per al diàleg intel·lectual entre les diferents cultures, generacions i professions. És reconeguda pel Vaticà i per la xarxa internacional de la Conferència d'Organitzacions Internacionals Catòliques. Des de 1949 té estatut consultiu al Consell Econòmic i Social de les Nacions Unides, a la UNESCO i al Consell d'Europa, i participa en el Fòrum Social Mundial.

## Vegeu també

* Centre d'Estudis Francesc Eiximenis

## Enllaços externs

* Història de Pax Romana a filosofia.org
* Web de Pax Romana Arxivat 2008-08-02 a Wayback Machine.
# Hansjörg Schellenberger

Hansjörg Schellenberger és un director i oboista alemany, nascut el 1948.
Amb disset anys, va guanyar el primer premi al concurs alemany Jugend musiziert, que li comportà una beca per seguir estudiant a Interlochen (Michigan, EUA). Continuà els seus estudis a Múnic amb Manfred Clement , assistint a master-classes amb Heinz Holliger. Durant aquest període va participar en nombrosos concerts, molts d'ells dedicat a música contemporània, i va obtenir premis en diverses competicions internacionals, entre les quals el segon premi al Concurs internacional de música ARD, a Múnic.
Durant els anys setanta fou solista de l'Orquestra de la Ràdio de Colònia, i del 1980 al 2001, de l'Orquestra Filharmònica de Berlín. Entre 1980 i 2001 va tocar amb directors com Karajan, Leinsdorf, Giulini, Muti, Mehta i Abbado. Ha dedicat una part gran de la seva activitat artística a música de cambra amb grups com el Wind Ensemble de la Filharmonia de Berlín, i la Viena-Berlín Ensemble.
Del 1981 al 1991 va ensenyar a l'Acadèmia de Música del Berlín. També ha estat Professor Convidat a la Chigiana Acadèmia de Sienna, a Itàlia, participant amb les seves master-class en el projecte Magister Musicae. Actualment és professor principal d'oboè a la Escola Superior de Música Reina Sofía a Madrid.
El 1991 Schellenberger va fundar el cicle de concerts Berliner-Hadyn-Konzerte, que continua dirigint. Ha enregistrat els Quintets de vent i piano de Beethoven i Mozart, i el Trio per piano, oboè i fagot de Poulenc, amb J. Levine i M. Turkovic.

## Referències

* ↑ «La Sinfónica interpreta obras de Haydn y Ligeti bajo la dirección de Schellenber». Xornal de Galicia, 27-02-2009 [Consulta: 12 abril 2010]. Arxivat 16 de juliol 2011 a Wayback Machine. «Còpia arxivada». Arxivat de l'original el 2011-07-16. [Consulta: 25 gener 2016].
* Pàgina web oficial: www.hansjoerg-schellenberger.de
# Boeing KC-767

El Boeing KC-767 és un avió d'abastament en vol i transport estratègic militar desenvolupat a partir del Boeing 767-200ER. Aquest avió cisterna rebé la designació KC-767A en ser elegit en un primer moment per les Forces Aèries dels Estats Units per substituir KC-135E més antics. El desembre del 2003, el contracte fou congelat i més tard cancel·lat a causa d'acusacions de corrupció.
Fou desenvolupat per a les Forces Aèries d'Itàlia i del Japó, cadascuna de les quals n'encarregà quatre unitats. El finançament del desenvolupament de l'aeronau fou proporcionat majoritàriament per Boeing, amb l'esperança d'obtenir comandes importants de la USAF. La proposta revisada d'un KC-767 de Boeing a la USAF fou seleccionada per al programa KC-X el febrer del 2011 amb la designació KC-46.

## Referències

* ↑ Majumdar, Dave. «Boeing wins KC-X tanker battle» Arxivat 2012-07-21 at Archive.is. AirForceTimes, 24 febrer 2011.
# Longone Sabino

Longone Sabino és un comune (municipi) de la Província de Rieti, a la regió italiana del Laci, situat a uns 60 km al nord-est de Roma i a uns 15 km al sud-est de Rieti. A 1 de gener de 2019 la seva població era de 554 habitants.

## Geografia

El municipi limita amb els municipis d'Ascrea, Belmonte a Sabina, Cittaducale, Concerviano, Petrella Salto, Rieti i Rocca Sinibalda. El territori municipal compta amb un exclavament septentrional en el qual es troben les frazioni de Fassinoro, Roccaranieri i San Silvestro.

## Referències

* ↑ «Resident population on 1st january» (en anglès). ISTAT. [Consulta: 26 gener 2020].
# Swanville (Minnesota)

Swanville és una població del Comtat de Morrison (Minnesota) als Estats Units d'Amèrica.

## Demografia

Segons el Cens dels Estats Units del 2000 Swanville tenia 351 habitants., 142 habitatges, i 91 famílies. La densitat de població era de 265,7 habitants per km².
Dels 142 habitatges en un 31,7% hi vivien nens de menys de 18 anys, en un 49,3% hi vivien parelles casades, en un 9,9% dones solteres, i en un 35,9% no eren unitats familiars. En el 33,8% dels habitatges hi vivien persones soles el 26,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,14.
Per edats la població es repartia de la següent manera: un 26,5% tenia menys de 18 anys, un 10,3% entre 18 i 24, un 24,2% entre 25 i 44, un 19,4% de 45 a 60 i un 19,7% 65 anys o més.
L'edat mediana era de 36 anys. Per cada 100 dones de 18 o més anys hi havia 84,3 homes.
La renda mediana per habitatge era de 31.250 $ i la renda mediana per família de 45.875 $. Els homes tenien una renda mediana de 31.667 $ mentre que les dones 21.250 $. La renda per capita de la població era de 15.007 $. Entorn del 9,6% de les famílies i el 12,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Swanville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Swanville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Hansol Korea Open 2011

El Torneig de Seül 2011, oficialment conegut com a Hansol Korea Open 2011, és un esdeveniment de tennis femení sobre pista dura que pertany als International tournaments de la WTA. La 8a edició del torneig es va celebrar entre el 18 i el 25 de setembre de 2011 al Seoul Olympic Park Stadium de Seül, Corea del Sud.
La tennista espanyola María José Martínez Sánchez va aconseguir el segon títol de l'any mentre la kazakha Galina Voskobóieva va disputar ambdues finals sense resultats positius.

## Quadre individual femení

| 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | V. Duixévina | 6 | 6 |
| | A. Dulgheru | 3 | 1 | | V. Duixévina | 2 | 3 | |
| | I. Benešová | 4 | 4 | | G. Voskobóieva | 6 | 6 | |
| | G. Voskobóieva | 6 | 6 | | | | | | | G. Voskobóieva | 6 | 6 |
| 4/WC | D. Cibulková | 7 | | | | | | | 5 | P. Hercog | 1 | 4 |
| Q | I. Xvédova | 6$^4$ | r | 4/WC | D. Cibulková | 3 | 1 | | | | | |
| | C. Suárez Navarro | 3 | 5 | 5 | P. Hercog | 6 | 6 | | | | | |
| 5 | P. Hercog | 6 | 7 | | | | | | | | | | | G. Voskobóieva | 6$^0$ | 6² |
| 6 | Martínez Sánchez | 7 | 6 | | | | | | | | | | 6 | Martínez Sánchez | 7 | 7 |
| Q | K. Plíšková | 6⁵ | 2 | 6 | Martínez Sánchez | 7 | 6 | | | | | |
| | E. Daniilidou | 4 | 5 | 3 | J. Görges | 6⁶ | 1 | | | | | |
| 3 | J. Görges | 6 | 7 | | | | | | 6 | Martínez Sánchez | 6 | 6 |
| 7 | I-C. Begu | 1 | 1 | | | | | | | K. Zakopalová | 3 | 2 |
| | K. Zakopalová | 6 | 6 | | K. Zakopalová | 6 | 4 | 6 | | | | |
| | V. King | 6 | 7 | | V. King | 2 | 6 | 1 |
| 2/WC | M. Bartoli | 3 | 5 | | | | | |

## Quadre dobles femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Natalie Grandin Vladimíra Uhlířová | 7 | 3 | [10] |
| | Eva Birnerová Eleni Daniïlidu | 6⁶ | 6 | [7] | 1 | Natalie Grandin Vladimíra Uhlířová | 7 | 0 | [10] |
| 3 | Iveta Benešová Klára Zakopalová | 6 | 7 | | 3 | Iveta Benešová Klára Zakopalová | 6⁵ | 6 | [7] |
| | Chuang Chia-jung Kimiko Date Krumm | 2 | 6⁶ | | | | | | | 1 | Natalie Grandin Vladimíra Uhlířová | 7 | 6 |
| | M.J. Martínez Sánchez Francesca Schiavone | | | | | | | | | 2 | Vera Duixévina Galina Voskobóieva | 6⁵ | 4 |
| 4 | Klaudia Jans-Ignacik Alicja Rosolska | w/o | | | 4 | Klaudia Jans-Ignacik Alicja Rosolska | 3 | 4 | |
| | Shuko Aoyama Rika Fujiwara | 5 | 4 | | 2 | Vera Duixévina Galina Voskobóieva | 6 | 6 | |
| 2 | Vera Duixévina Galina Voskobóieva | 7 | 6 | | | | | | |
Seül :
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Ross Township (Comtat de Luzerne)

Ross Township és una població del Comtat de Luzerne a l'estat de Pennsilvània dels Estats Units d'Amèrica.

## Demografia

Segons el cens dels Estats Units del 2000 Ross Township tenia 2.742 habitants., 1.041 habitatges, i 767 famílies. La densitat de població era de 24,5 habitants/km².
Dels 1.041 habitatges en un 33,5% hi vivien nens de menys de 18 anys, en un 64,7% hi vivien parelles casades, en un 4,9% dones solteres, i en un 26,3% no eren unitats familiars. En el 22,5% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,1.
Per edats la població es repartia de la següent manera: un 24,8% tenia menys de 18 anys, un 7,4% entre 18 i 24, un 28,4% entre 25 i 44, un 26,2% de 45 a 60 i un 13,2% 65 anys o més.
L'edat mediana era de 38 anys. Per cada 100 dones de 18 o més anys hi havia 102,3 homes.
La renda mediana per habitatge era de 41.575 $ i la renda mediana per família de 48.850 $. Els homes tenien una renda mediana de 35.995 $ mentre que les dones 24.420 $. La renda per capita de la població era de 19.694 $. Entorn del 8,4% de les famílies i el 9,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ross Township». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Ross Township». American Fact Finder. Oficina del Cens dels Estats Units, 12-01-2010.
# Prudenci (desambiguació)

Prudenci (desambiguació) és el nom dels següents personatges:
* Aureli Climent Prudenci, poeta i apologista cristià del segle IV
* Prudenci Bertrana.
* Prudenci d'Armentia o Prudenci d'Àlaba, bisbe de Tarassona i sant
* Prudenci de Troyes o Prudenci Galindo, historiador i bisbe de Troyes i sant
* Prudenci (nom)
Viccionari
# Mark Lewis

Mark Lewis (Hamilton, Ontario, 1958) és un artista canadenc. Destaca per les seues instal·lacions artístiques i pels seus treballs amb vídeo i cinema. Va representar el seu país en la Bienal de Venècia del 2009.

## Biografia

Lewis es va formar als londinencs Harrow College of Art i al Polytechnic of Central London. Comença la seua carrera com a fotògraf. En els anys 80, va estudiar amb Victor Burgin i va treballar amb Laura Mulvey, que el va influenciar per apropar-se al món del cínema i el vídeo. Mulvey i Lewis van produir el documental Disgraced Monuments el 1991. Entre 1989 i 1997 resideix a Vancouver, on participa de l'escena fotoconceptualista de l'Escola de Vancouver.
A mitjans de la dècada dels 90 inicia les seues pel·lícules basades en ubicacions espacials. Ha disposat d'exhibicions en museus com la Vancouver Art Gallery o el Musée d'Art Moderne de Luxemburg, entre d'altres. Les seues obres també s'exposen en recintes com ara la National Gallery of Canada, Museum of Modern Art, Musée d'art contemporain de Montréal, i el Centre Pompidou (Paris).
Molts dels seus treballs se centren en la tecnologia de la pel·lícula i els diferents gèneres desenvolupats en el segle d'història del cinema. Els seus films sovint són curtmetratges, on fa exercicis precisos de tècniques. En canvi, també n'hi ha una vessant sociopolítica en la seua obra, creada per una tria força específica de localitzacions rurals o urabnes per a les seues pel·lícules, les quals denoten un estatus social i econòmic particular i concret.
És co-editor de l'editorial Afterall, la qual publica un periòdic d'art contemporani i sèries de llibres. Està establerta a Londres i Anvers.

## Referències

* ↑ «Artist Mark Lewis will represent Canada at the 2009 Venice Biennale of Visual Art». Arxivat de l'original el 2010-04-22. [Consulta: 24 agost 2010].
* ↑ Nancy Tousley, "So Much to See: The Films of Mark Lewis", Canadian Art (Summer 2009): 52-3

## Bibliografia

* Lewis, Mark and Johanne Lamoureux. Mark Lewis: Public Art, Photographs and Projects. Vancouver: UBC Fine Arts Gallery, 1994. ISBN 088865300X
* Rush, Michael, Philippe-Alain Michaud, Laura Mulvey and Karen Allen. Mark Lewis. Liverpool: Liverpool University Press, 2006. ISBN 1846310377
* Tousley, Nancy. "So Much to See: The Films of Mark Lewis." Canadian Art (Summer 2009): 48-61.

## Enllaços externs

* Web oficial
* Entrevista amb Mark Lewis a www.theartnewspaper.tv Arxivat 2010-08-07 a Wayback Machine.
# Hallawa

Hallawa era una ciutat hitita al nord-est del país, entre Hattusa i Samuha. Les forces del rei Mursilis III, dirigides per Sippa-ziti, van quedar assetjades en aquesta ciutat durant la guerra civil entre el rei i Hattusilis d'Hakpis. Sippa-ziti va haver de demanar al rei Mursilis que anés a rescatar-lo; el rei va enviar a un home anomenat Anani-piya.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 193. ISBN 8446022532.
# Can Vilella (Bordils)

Can Vilella és una obra de Bordils (Gironès) inclosa a l'Inventari del Patrimoni Arquitectònic de Catalunya.

## Descripció

És un edifici construït el 1903 aprofitant elements d'un altre de més antic del segle xvii que hi havia al mateix indret. Es desenvolupa en planta baixa i pis. La coberta és a dues vessants de teula àrab. La façana és arrebossada, imitant l'especejament de la pedra, i acabada en la seva part superior amb ràfec llis suportat per mènsules decoratives. Totes les obertures presenten guardapols decoratius, amb balcons al pis.

## Història

Sota l'arrebossat i al costat esquerre de la porta es pot veure una pedra amb la inscripció i la data de 1688, possiblement d'una llinda de la casa originària. A la llinda de la porta hi la inscripció "ESTEBAN VILELLA, 1903".

## Referències

* 1 2 «Can Vilella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 novembre 2016].
# Prudenci Rabell i Pubill

Prudenci Rabell i Pubill, marquès de Rabell, (Caldes d'Estrac, Maresme, 1835 - l'Havana, 1906) fou un industrial tabaquer català emigrat a Cuba on fundà la fàbrica de tabac La Legitimidad.
El 1851 anà a residir a l'Havana on fundà la fàbrica de tabac i paper de fumar La Legitimidad. Fou coronel del cos de bombers de l'Havana. President del Casino Español, membre del partit reformista i president de la Societat de Beneficència de Naturals de Catalunya durant els períodes 1876-77, 1885-86 i 1893-94.
El 8 de gener de 1897 li fou concedit el títol de marquès de Rabell.

## Referències

* ↑ «Prudenci Rabell i Pubill». Gran Enciclopèdia Catalana. Barcelona: Grup Enciclopèdia Catalana.
* ↑ Suplemento al Elenco de grandezas y títulos nobiliarios españoles: Títulos vacantes y títulos extranjeros cuyo uso fue autorizado en España. Appendice II. Ediciones Hidalguia, 1991, p. 65–. ISBN 978-84-87204-29-6.

## Enllaços externs

* Grandes Tabaqueros: Prudencio Rabell y Pubill (castellà)
# Llorenç de Mèdici (1599-1648)

Llorenç de Mèdici o Llorenç de Ferran I de Mèdici (Florència, Gran Ducat de Toscana, 1 d'agost del 1599 - ibídem 15 de novembre del 1648) fou un membre de la família Mèdici.

## Orígens familiars

Va néixer l'1 d'agost de 1599 a la ciutat de Florència com setè fill del Gran Duc Ferran I de Mèdici i Cristina de Lorena. Fou net per línia paterna de Cosme I de Mèdici i Elionor de Toledo, i per línia materna de Carles III de Lorena i Clàudia de Valois.
Fou germà, entre d'altres, de Cosme II de Mèdici, Elionor de Mèdici, Caterina de Mèdici, casada amb Ferran I de Màntua, Francesc de Mèdici, Carles de Mèdici, i Clàudia de Mèdici, casada successivament amb Frederic Ubald della Rovere i Leopold V d'Àustria.

## Vida

Apassionat dels animals i de la caça fou un gran mecenes, protegint a la seva residència del Casino del Parione a Stefano della Bella i Volterrano. El 1617 va acompanyar a la seva germana Caterina de Mèdici, que s'havia casat amb Ferran I de Màntua, a Màntua, i posteriorment va visitar Venècia, Gènova, Santuari del Loreto i Pesaro.
El 1623 es va desplaçar a Urbino en ajuda de la seva germana Clàudia, que s'havia quedat vídua del duc Frederic Ubald della Rovere, per a convèncer el seu sogre Francesc Maria II della Rovere, que s'havia quedat sense hereus, de cedir el Ducat d'Urbino als Mèdici. Fallida aquesta temptativa, el 1626 va acompanyar a Clàudia en el seu segon viatge nupcial, aquesta vegada direcció a Innsbruck, per a casar-se amb el comte del Tirol Leopold V d'Àustria, visitant posteriorment Múnic, Nuremberg, Ratisbona i Nancy.
Morí solter el 15 de novembre de 1648 a la seva ciutat natal.

## Referències

* ↑ «Don Lorenzo de’ Medici» (en anglès). The Medici Family. Lorenzo de' Medici, . [Consulta: 31 març 2015].
# Dacnis turquesa

La dacnis turquesa (Dacnis hartlaubi) és un ocell de la família dels tràupid (Thraupidae).

## Hàbitat i distribució

Habita la selva pluvial als turons dels Andes, de Colòmbia.

## Referències

* ↑ «Dacnis turquesa». Cercaterm. TERMCAT, Centre de Terminologia. Rev. 20/10/2022(català)
# NGE

NGE té els següents significats:
* Neon Genesis Evangelion, sèrie d'anime i manga creada al Japó
* NGE també és una abreviatura de N-Gage, consola portàtil fabricada per Nokia
# Antic escorxador de Santa Bàrbara

L'Antic escorxador de Santa Bàrbara és una obra del municipi de Santa Bàrbara (Montsià) inclosa en l'Inventari del Patrimoni Arquitectònic de Catalunya.

## Descripció

Edifici de planta quadrada que ocupa el centre d'un pati. Hi destaca la façana, una mica "déco", creuada per elements formals verticals i rematada per cornisa i fris.
La porta, centrada, a la qual s'accedeix per tres graons, és força alta, amb una llinda a sobre la qual s'observa l'escut de la vila. Dos finestres molt altes, una a cada costat, completen els buits de la façana. Es veu algun element decoratiu anacrònic, però el conjunt és de certa senzillesa formal. La part posterior té un tractament formal diferent, amb un gran arc cec ornat amb un reixat de maons.
Edifici d'obra arrebossada, amb parets mestres gruixudes.. té una sola planta, de sostres alts. La part posterior té coberta de teula a dues vessants. Al davant la coberta és en forma de terrat. Té adossada una nau a dues vessants amb coberta de fibrociment en sentit oposat als vessants de la part posterior original.

## Història

Fou inaugurat el 1928 pel batlle del poble, D. Frederic Espuny, botiguer de roba. L'edifici ja no funciona com escorxador, segurament des dels anys 80. L'any 2001 l'edifici es va rehabilitar i actualment és l'Escola de Música Germans Arasa "Los Flarets". A l'escola de música hi tenen cabuda totes les entitats musicals del municipi, on realitzen els seus assajos i les seves classes.

## Referències

* 1 2 3 4 5 6 «Antic escorxador de Santa Bàrbara». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Antic escorxador de Santa Bàrbara». Mapa de recursos culturals. Diputació de Tarragona.